730/2020

Útdráttur

S var sakfelld fyrir fjögur þjófnaðarbrot og eina tilraun til þjófnaðar, nytjastuld í fjórum tilvikum, hylmingu og fjársvik í tvígang, skjalabrot, húsbrot, tollalagabrot, tvö brot gegn lögum um ávana- og fíkniefni og umferðarlagabrot með því að hafa alls 18 sinnum ekið bifreið undir áhrifum ávana- og fíkniefna, þar af 11 sinnum að auki undir áhrifum slævandi lyfja. Auk þess var hún sakfelld fyrir önnur umferðarlagabrot og brot gegn 1. mgr. 168. gr. og 4. mgr. 220. gr. almennra hegningarlaga nr. 19/1940 en með þeirri háttsemi raskaði hún umferðaröryggi á alfaraleið og stofnaði lífi og heilsu fólks í hættu á ófyrirleitinn hátt. Með hliðsjón af framansögðu og þrátt fyrir að S hafi játað brot sín skýlaust og ekki áður sætt refsingu þóttu ekki vera efni til að skilorðsbinda refsingu hennar að hluta eða í heild. Var S gert að sæta fangelsi í átta mánuði.

Dómur Landsréttar

Mál þetta dæma landsréttardómararnir J-kk-nf H-kk-nf, K-kvk-nf S-kvk-nf og Þ-kk-nf I-kk-nf N-kk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 17. desember 2020 í samræmi við yfirlýsingu ákærðu um áfrýjun. Áfrýjað er dómi Héraðsdóms Reykjavíkur 15. desember 2020 í málinu nr. S- 3636/2020.

2

Ákæruvaldið krefst staðfestingar hins áfrýjaða dóms.

3

Ákærða krefst þess að refsing hennar verði milduð og bundin skilorði að hluta eða

öllu leyti.

Niðurstaða

4

Fyrir Landsrétti er einungis til úrlausnar krafa ákærðu um endurskoðun á ákvörðun héraðsdóms um refsingu hennar.

5

Með hinum áfrýjaða dómi og svo sem þar er nánar lýst var ákærða sakfelld fyrir að hafa, á tímabilinu 9. maí 2019 til 15. október 2020, gerst sek um fjögur þjófnaðarbrot og eina tilraun til þjófnaðar, nytjastuld í fjórum tilvikum, hylmingu og fjársvik í tvígang, skjalabrot, húsbrot, tollalagabrot, tvö brot gegn lögum um ávana- og fíkniefni og umferðarlagabrot með því að hafa alls 18 sinnum ekið bifreið undir áhrifum ávana- og fíkniefna, þar af 11 sinnum að auki undir áhrifum slævandi lyfja. Þar við bætast önnur umferðarlagabrot ákærðu og brot gegn 1. mgr. 168. gr. og 4. mgr. 220. gr. almennra hegningarlaga nr. 19/1940 samkvæmt ákæru 22. október 2020 en með þeirri háttsemi sem þar er lýst raskaði hún umferðaröryggi á alfaraleið og stofnaði lífi og heilsu fólk sí hættu á ófyrirleitinn hátt. Með hliðsjón af framansögðu og þrátt fyrir að ákærða hafi játað brot sín skýlaust og ekki áður sætt refsingu þykja ekki vera efni til að skilorðsbinda refsingu hennar að hluta eða í heild. Að þessu gættu og með vísan til forsendna héraðsdóms verður hann staðfestur að öðru leyti en því að gæsluvarðhaldsvist ákærðu frá 16. október til 15. desember 2020 skal koma til frádráttar refsingu hennar, sbr. 76. gr. almennra hegningarlaga.

6

Ákærða verður dæmd til að greiða allan áfrýjunarkostnað málsins, þar með talin málsvarnarlaun skipaðs verjanda síns fyrir Landsrétti sem ákveðin verða með virðisaukaskatti eins og í dómsorði greinir.

Dómsorð :

Héraðsdómur skal vera óraskaður að öðru leyti en því að gæsluvarðhaldsvist ákærðu, S-kvk-ef G-kvk-ef, frá 16. október til 15. desember 2020 skal koma til frádráttar refsingu hennar.

Ákærða greiði allan áfrýjunarkostnað málsins, 385.771 krónu, þar með talin málsvarnarlaun skipaðs verjanda síns fyrir Landsrétti, S-kk-ef K-kk-ef K-kk-ef lögmanns, 272.800 krónur.

Dómur Héraðsdóms Reykjavíkur 15. desember 2020

Mál þetta, sem dómtekið var 8. desember síðastliðinn, er höfðað með fimm ákærum. Fjórum útgefnum af lögreglustjóranum á höfuðborgarsvæðinu 9. júní, 8. september, 15. september, og 4. desember 2020 og einni ákæru útgefinni af héraðssaksóknara 22. október 2020. Allar eru ákærurnar á hendur ákærðu, S-kvk-þgf G-kvk-þgf, kt. [...], Reykjavík. Málin voru sameinuð í þinghaldi 1. október 2020 og 7. desember 2020.

Í ákæru útgefinni 9. júní 2020 eru ákærðu gefin að sök eftirtalin brot framin á höfuðborgarsvæðinu á árinu 2019-2020:

„1. Fyrir umferðalagabrot, með því að hafa aðfaranótt fimmtudagsins 9. maí 2019 ekið bifreiðinni VX-880, undir áhrifum ávana- og fíkniefna, óhæf til að stjórna henni örugglega (í blóði mældist amfetamín 190 ng/ml og kókaín 270 ng/ml) norður Strandveg í Reykjavík, við Gufunesveg, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr., sbr. 1. mgr. 95. gr. umferðarlaga nr. 77/2019.

2. Fyrir nytjastuld, þjófnað, skjala- og umferðalagabrot, með því að hafa fimmtudaginn 15. ágúst 2019 í félagi við þekktan aðila, heimildarlaust tekið bifreiðina [...] að bílaleigunni Lagoon Car Rental að Sundagörðum 8 í Reykjavík, en bifreiðinni var ekið um götur höfuðborgarsvæðisins í félagi við þekktan aðila undir skráningarmerkjunum [...]en skráningarmerkjunum hafði ákærða stolið ásamt þekktum aðila af bílaverkstæði á Seltjarnarnesi, en ákærða ók bifreiðinni síðar sama dag undir áhrifum ávana - og fíkniefna, óhæf til að stjórna henni örugglega (í blóði mældist amfetamín 460 ng/ml og metamfetamín 45 ng/ml), austur Miklabaut í Reykjavík á móts við Stakkahlíð, þar sem lögregla stöðvaði aksturinn.

Telst þetta varða við 259. gr., 244. gr. og 157. gr. almennra hegningarlaga nr. 19/1940, og 1., sbr. 2. mgr., 50. gr., sbr. 1. mgr. 95. gr. umferðarlaga nr. 77/2019.

3. Fallið var frá þessum ákærulið.

4. Fyrir þjófnað og nytjastuld í félagi við þekktan aðila, með því að hafa mánudaginn 19. ágúst 2019, brotist inn í bílaleigu Hertz Flugvallarvegi 5 í Reykjavík, með því að brjóta rúðu og stolið þaðan kveikjuáslyklum af bifreiðinni [...]og öðrum lyklum og tekið bifreiðina í framhaldinu heimildarlaust ásamt þekktum aðila, en ákærða stóð vörð við innbrotið og þjófnaðinn, en bifreiðin fannst síðar þegar ákærða var handtekin í Húsafelli í Borgarfirði 29. ágúst við bústað nr. 64.

Telst þetta varða við 244. gr. og 259. gr. almennra hegningarlaga nr. 19/1940.

5. Fyrir þjófnað í félagi við þekktan aðila, í með því að hafa þriðjudaginn 27. ágúst 2019 brotist inn í sumarhús að Svignaskarði í Borgarfirði, hús nr. [...], með því að spenna upp glugga og stolið sjónvarpi, dvd spilara og hljómflutningstækjum.

Telst þetta varða við 244. gr. almennra hegningarlaga nr. 19/1940.

6. Fyrir tilraun til þjófnaðar í félagi við þekktan aðila, með því að hafa þriðjudaginn 29. ágúst 2019 í auðgunarskyni reynt að brjótast inn í sumarhús að Svignaskarði í Borgarfirði, hús nr. [...], með því að reyna spenna upp glugga, en þurft frá að hverfa.

Telst þetta varða við 244. gr., sbr. 20. gr. almennra hegningarlaga nr.19/1940.

7. Fyrir fíkniefnalagabrot, með því að hafa sunnudaginn 15. desember 2019 að [...] í Reykjavík, haft í vörslum sínum 0,66 gaf amfetamíni, sem ákærða framvísaði til lögreglu.

Telst þetta varða við 2., sbr. 5. og 6. gr. laga um ávana- og fíkniefni nr. 65 /1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001.

8. Fyrir umferðalagabrot, með því að hafa sunnudaginn 22. desember 2019 ekið bifreiðinni [...], undir áhrifum ávana- og fíkniefna, og slævandi lyfja óhæf til að stjórna henni örugglega (í blóði mældist amfetamín 380 ng/ml, kókaín 290 ng/ml, og klónazepam 9,1 ng/ml), og án gildra ökuréttinda, austur Flatahraun í Hafnarfirði, skammt frá veitingastaðnum Gamla Enska, þar sem lögregla stöðvaði aksturinn. Telst brot þetta varða við 1., sbr. 2. mgr., 50. gr., 1. mgr. 58. gr., allt, sbr. 1. mgr. 95. gr. umferðarlaga nr. 77/2019.

9. Fyrir umferða lag brot, með því að hafa að morgni þriðjudagsins 24. desember 2019 ekið bifreiðinni [...], undir áhrifum ávana- og fíkniefna, og slævandi lyfja óhæf til að stjórna henni örugglega (í blóði mældist amfetamín 235 ng/ml, kókaín 155 ng/ml, methýlfenditat 10 ng/ml, klónazepam 4,3 ng/ml og alprazólam 6,7 ng/ml), án gildra ökuréttinda og án þess að hafa öryggisbelti spennt, við gatnamót Langholtsvegar og Skeiðarvogs í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr., 1. mgr. 58. gr. og 1. mgr. 77. gr., allt, sbr. 1. mgr. 95. gr. umferðarlaga nr. 77/2019.

10. Fyrir umferða lag brot, með því að hafa mánudaginn 30. desember 2019 ekið bifreiðinni [...], undir áhrifum ávana- og fíkniefna, óhæf til að stjórna henni örugglega (í blóði mældist amfetamín 815 ng/ml og kókaín 35 ng/ml) og án þess að hafa ökuskírteini meðferðis, suður Vesturlandsveg í Reykjavík, á móts við Korputorg, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 8. mgr. 58. gr., allt sbr. 1. mgr. 95. gr. umferðarlaga nr. 77/2019.

11. Fyrir nytjastuld og umferða lag brot, með því að hafa kvöldi sunnudagsins 9. febrúar 2020 ekið bifreiðinni [...], undir áhrifum ávana- og fíkniefna, og slævandi lyfja óhæf til að stjórna henni örugglega (í blóði mældist amfetamín 440 ng/ml, metamafetamín 440 ng/ml, methýlfenditat 15 ng/ml, klónazepam 7,2 ng/ml og alprazólam 10 ng/ml) og án gildra ökuréttinda, við Tjarnabraut í Hafnarfirði við hús nr. 29, þar sem lögregla stöðvaði aksturinn, og heimildarlaust ekið bifreiðinni um götur höfuðborgarsvæðsins frá 30. janúar til 9. febrúar en ákærða hafði leigt bifreiðina í upphafi af bílaleigunni Blue Car Rental, og bar að skila henni 30. janúar 2020, sbr. mál lögreglu nr. 007-2020-[...].

Telst brot þetta varða við 259. gr. almennra hegningarlaga nr. 19/1940, og 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

12. Fyrir umferðalagabrot, með því að hafa laugardaginn 21. mars 2020 ekið bifreiðinni [...]undir áhrifum ávana- og fíkniefna, óhæf til að stjórna henni örugglega (í blóði mældist amfetamín 1300 ng/ml) og án gildra ökuréttinda, norður þjóðveg 1, við Bakkaselsbrekku í Öxnadal, þar sem bifreiðin hafnaði utan vegar og akstri lauk.

Telst brot þetta varða við 1., sbr. 2. mgr., 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019. Þá er krafist upptöku á 0,66 g amfetamíni, sem lagt var hald á, samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001.“

Í ákæru útgefinni 8. september 2020, eru ákærðu gefin að sök eftirtalin brot, framin á höfuðborgarsvæðinu á árinu 2019-2020, nema annað sé tekið fram:

„1. Fyrir tollalagabrot, með því að hafa sunnudaginn 2. ágúst 2019 við komu til Keflavíkurflugvallar með flugi nr. [...] frá Kaupmannahöfn eigi framvísað með tilskildum hætti við tollgæsluna 200 stk Marlboro vindlingum og 200 stk Lucky Strike Switch vindlingum, en ákærða fór í tollhlið merkt „Engin tollskyldur varningur“ í Flugstöð Leifs Eiríkssonar og við leit tollvarða fannst ofangreindur varningur í farangri ákærðu, umfram heimildir.

Telst brot þetta varða við 1. mgr. 170. gr., sbr. 6. gr. og 1. og 3. mgr. 27. gr. tollalaga nr. 88/2005, sbr 2. gr. og 4. gr reglugerðar um ýmis tollfríðindi.

2. Fyrir umferðalagabrot, með því að hafa aðfaranótt sunnudagsins 8. mars 2020 ekið bifreiðinni [...], undir áhrifum ávana- og fíkniefna, óhæf til að stjórna henni örugglega (í blóði mældist amfetamín 890 ng/ml) og án gildra ökuréttinda, suður Lækjargötu í Reykjavík, við hús nr. 8, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr., 1. mgr. 58., sbr. 1. mgr. 95. gr. umferðarlaga nr. 77/2019.

3. Fyrir umferðalagabrot, með því að hafa þriðjudaginn 2. apríl 2020 ekið bifreiðinni [...], undir áhrifum ávana- og fíkniefna, og slævandi lyfja óhæf til að stjórna henni örugglega (í blóði mældist amfetamín 685 ng/ml og klónazepam 16 ng/ml) og án gildra ökuréttinda vestur Reykjanesbraut við Fitjar í Reykjanesbæ, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

4. Fyrir umferðalagabrot, með því að hafa að kvöldi laugardagsins 2. maí 2020 ekið bifreiðinni [...], undir áhrifum ávana- og fíkniefna, og slævandi lyfja óhæf til að stjórna henni örugglega (í blóði mældist amfetamín 720 ng/ml og klónazepam 6,7 ng/ml) og án gildra ökuréttinda vestur Njarðargötu í Reykjavík við gatnamót Fjólugötu, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

5. Fyrir þjófnað, með því að hafa fimmtudaginn 14. maí 2020 að Helluhrauni 4 í Hafnarfirði í afgreiðslu bílaleigunnar GCR ehf og Go campers, stolið sex kveikjuáslyklum í félagi við þekktan aðila, með því að fara heimildarlaust inn í afgreiðsluna og stolið þaðan lyklum, en bifreiðin [...]fannst fyrir utan dvalarstað ákærðu [...]í Hafnarfirði þann 16. maí 2020.

6. Fyrir nytjastuld, með því að hafa þriðjudaginn 26. maí 2020 heimildarlaust tekið bifreiðina [...]til eigin nota og ekið henni frá bílasölunni Heimsbílum (GT bílar), Klettshálsi 2 í Reykjavík um götur Reykjavíkur, en bifreiðina hafði ákærða fengið lánaða til reynsluaksturs í nágrenni bílasölunnar, en lögregla handtók ákærðu á bifreiðinni við bensínstöð N1 við Hringbraut daginn eftir þann 27. maí 2020.

Telst þetta varða við 1. mgr. 259. gr. almennra hegningarlaga nr. 19/1940.

7. Fyrir umferðalagabrot, með því að hafa miðvikudaginn 29. maí 2020 ekið bifreiðinni [...], undir áhrifum ávana- og fíkniefna, og slævandi lyfja óhæf til að stjórna henni örugglega (í blóði mældist amfetamín 1300 ng/ml, klónazepam 6,3 ng/ml og Oxazepam 120 ng/ml) og án gildra ökuréttinda við Álfaskeið í Hafnarfirði við hús nr. 115, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

8. Fyrir umferðalagabrot, með því að hafa aðfaranótt fimmtudagsins 27. júní 2020 ekið bifreiðinni [...], undir áhrifum ávana- og fíkniefna, og slævandi lyfja óhæf til að stjórna henni örugglega (í blóði mældist amfetamín 935 ng/ml, Klónazepam 10 ng/ml, Díazepam 77 ng/ml og Nordíazepam 70 ng/ml) og án gildra ökuréttinda við vestur Skeifuna í Reykjavík, á móts við Rúmfatalagerinn, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

9. Fyrir umferðalagabrot, með því að hafa fimmtudaginn 27. júní 2020 ekið bifreiðinni [...], undir áhrifum ávana- og fíkniefna, og slævandi lyfja óhæf til að stjórna henni örugglega (í blóði mældist amfetamín 925 ng/ml, Klónazepam 18 ng/ml, Díazepam 165 ng/ml og Nordíazepam 78 ng/ml) og án gildra ökuréttinda austur Vatnsendaveg í Kópavogi við Kóratorg þar sem akstri lauk upp á girðingu við hringtorgið.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

10. Fyrir umferðalagabrot, með því að hafa aðfaranótt mánudagsins 6. júlí 2020 ekið bifreiðinni [...], undir áhrifum ávana- og fíkniefna, og slævandi lyfja óhæf til að stjórna henni örugglega (í blóði mældist amfetamín 475 ng/ml, Díazepam 39 ng/ml og Nordíazepam 80 ng/ml) og án gildra ökuréttinda við Ögurhvarf í Kópavogi á móts við World Class, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019.“

Í ákæru útgefinni 15. september 2020, er ákærðu gefið að sök „umferðarlagabrot fyrir að hafa að kvöldi miðvikudagsins 29. júlí 2020 ekið bifreiðinni [...], undir áhrifum ávana- og fíkniefna, óhæf til að stjórna henni örugglega (í blóði mældist amfetamín 305 ng/ml) og án gildra ökuréttinda, vestur Ártúnsbrekku í Reykjavík á allt að 108 km hraða á klst. á vegarkafla við Bíldshöfða þar sem leyfður hámarkshraði er 80 km á klst, þar sem lögregla stöðvaði aksturinn.

Telst brot þetta varða við 1., sbr. 2. mgr. 37. gr., 1., sbr. 2. mgr., 50. gr., og 1. mgr. 58., allt sbr. 1. mgr. 95. gr. umferðarlaga nr. 77/2019.“

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019.“

Í ákæru héraðssaksóknara, útgefinni 22. október 2020, eru ákærðu gefin að sök eftirtalin hegningar-, umferðar- og lögreglulagabrot, „með því að hafa aðfaranótt þriðjudagsins 3. mars 2020, ekið bifreiðinni [...]um götur Reykjavíkur án gildra ökuréttinda og óhæf til að stjórna henni örugglega vegna áhrifa ávana-og fíkniefna og slævandi lyfja (í blóði mældist amfetamín 770 ng/ml, metamfetamín 20 ng/ml, díazepam 59 ng/ml og nordíazepam 34 ng/ml), án þess að sinna fyrirmælum lögreglu um að stöðva bifreiðina, sem gefin voru til kynna með forgangsljósum og hljóðmerkjum lögreglubifreiðar, svo að eftirför lögreglu eftir bifreiðinni hófst, án nægilegrar tillitssemi og varúðar, og án þess að miða ökuhraða við aðstæður og hraðatakmarkanir í þéttbýli, en hún ók sem hér greinir:

Norður Vesturlandsveg, þar sem lögreglumenn gáfu henni merki um að stöðva aksturinn en hún sinnti ekki stöðvunarmerkjum, stöðvaði bifreiðina við gatnamót Víkurvegar og Þúsaldar en ók hratt af stað aftur yfir gatnamót Vínlandsleiðar til vesturs, áætlaður hraði allt að 124 km/klst á vegarkafla, þar sem leyfður hámarkshraði er 50 km/klst, yfir á rangan vegarhelming á móts við Vínlandsleið 16, inn röngu megin á hringtorgi við Krókháls, norður Krókháls að Hálsbraut á miklum hraða, áætlaður hraði allt að 131 km/klst, á vegarkafla þar sem leyfður hámarkshraði er 50 km/klst, yfir gatnamót Hálsabrautar og Dragháls, án þess að sinn stöðvunarskyldu, norður Dragháls, um Bitruháls og Grjótháls á allt að 89 km/klst, á vegarkafla þar sem leyfður hámarkshraði er 50 km/klst, þá norður Vesturlandsveg á allt að 134 km/klst, á vegarkafla þar sem leyfður hámarkshraði er 80 km/klst, síðan aðrein að Suðurlandsvegi til suðurs á miklum hraða, áætlaður hraði allt að 143 km/klst, á vegarkafla þar sem leyfður hámarkshraði er 80 km/klst, að hringtorgi við Norðlingaholt, vestur Breiðholtsbraut, yfir á rangan vegarhelming, frammúr tveimur bifreiðum þar sem var óbrotin lína, jók hraðann á Breiðholtsbraut, áætlaður hraði allt að 155 km/klst, þar sem leyfður hámarkshraði er 60 km/klst, gegn rauðu ljósi við gatnamót Breiðholtsbrautar og Jaðarsels, inn Suðurfell þar sem akstri lauk er ákærða ók bifreiðinni inn í snjóskafl og lögreglubifreiðin lenti á vinstra horni bifreiðarinnar. Með akstri sínum raskaði ákærða umferðaröryggi á alfaraleið og stofnaði á ófyrirleitinn hátt lífi og heilsu farþega bifreiðarinnar, A og B, svo og annarra vegfarenda, sem leið áttu um ofangreindar götur á sama tíma, í augljósan háska.

Telst þetta varða við 1. mgr. 168. gr. og 4. mgr. 220. gr. almennra hegningarlaga nr. 19/1940 og 1., 3., 5. og 6. mgr. 7. gr., 1. mgr. 18. gr., 1. mgr. 25. gr., 1. mgr. 36. gr., sbr. a., b., c. og h. liði 2. mgr. sömu greinar, 1., sbr. 2. mgr. 37. gr. 1., sbr. 2. mgr. 50. gr. og 1. mgr. 58. gr., allt sbr. 1. mgr. 94. gr. og 1. mgr. 95. gr. umferðarlaga nr. 77/2019 og 19. gr., sbr. 44. gr. lögreglulaga nr. 90/1996.

Þess er krafist að ákærða verði dæmd til refsingar, greiðslu alls sakarkostnaðar og til að sæta sviptingu ökuréttar samkvæmt skv. 99. gr. laga nr. 77/2019.“

Með ákæru, útgefinni 4. desember síðastliðinn er ákærða ákærð „fyrir eftirtalin brot:

1. Fjársvik með því að hafa, fimmtudaginn 15. október 2020, svikið út veitingar í morgunverðarsal Grand hótel í Sigtúni 38 í Reykjavík að andvirði kr. 3.500 með því að vekja þá hugmynd hjá starfsmönnum staðarins að ákærða hygðist greiða fyrir veitingarnar sem hún gerði ekki.

Telst brot þetta varða við 248. gr. almennra hegningarlaga nr. 19/1940.

2. Umferðarlagabrot með því að hafa, föstudaginn 9. október 2020, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 835 ng/ml, díazepam 90 ng/ml og klónazepam 16 ng/ml) vestur Vesturlandsveg í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr., 1. mgr. 58. gr., allt sbr. 1. mgr. 95. gr. umferðarlaga nr. 77/2019.

3. Peningaþvætti en til vara hylmingu með því að hafa, sunnudaginn 4. október 2020, haft í vörslum sínum hvítt og svart Xiaomi rafmagnshlaupahjól sem ákærðu hlaut að hafa verið ljóst að hafði verið aflað með refsiverðum hætti en rafmagnshlaupahjólinu hafði verið stolið við Borgarbókasafnið í Reykjavík deginum áður.

Telst brot þetta varða við 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

4. Peningaþvætti en til vara hylmingu með því að hafa, miðvikudaginn 14. september 2020, haft í vörslum sínum bifreiðina [...]sem ákærðu hlaut að vera ljóst að hafði verið aflað með refsiverðum hætti en bifreiðin hafði verið tilkynnt stolin 9. september 2020 þar sem hún stóð á bifreiðastæði við Kirkjustétt 5-13 í Reykjavík.

Telst brot þetta varða við 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

5. Fallið var frá þessum ákærulið.

6. Fíkniefnalagabrot með því að hafa, miðvikudaginn 27. maí 2020, sem farþegi í bifreiðinni [...]sem stóð á bifreiðastæði við verslun N1 við Hringbraut í Reykjavík, haft í vörslum sínum 8,4 gaf amfetamíni sem lögregla fann við öryggisleit á kærðu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

7. Húsbrot með því að hafa, miðvikudaginn 29. apríl 2020, heimildarlaust farið inn í húsnæði bifreiðasölunnar Bílamiðstöðin við Þórðarhöfða 4 í Reykjavík með því að kasta hleðslustein í rúðu í hurð bifreiðasölunnar og brjóta hana.

Telst brot þetta varða við 231. gr. almennra hegningarlaga nr. 19/1940.

8. Fallið var frá þessum ákærulið.

9. Fjársvik með því að hafa, á tímabilinu 21. mars 2020 til 25. mars 2020, í blekkingarskyni og án heimildar notað greiðslukort útgefið á C, kt. [...], við greiðslu á varningi og þjónustu samtals að fjárhæð kr. 153.650 og 38 evrur, með fjórum færslum, en með háttsemi sinni blekkti ákærða starfsmenn neðangreindra verslana og fyrirtækja um heimild til skuldfærslu og fékk í té varning og þjónustu auk þess sem andvirðið var skuldfært á greiðslukortareikning C sem hér segir:

Tilvik Verslun og dagsetning Fjárhæð

1. Air Iceland Connect, 21. mars 2020 kr. 89.250

2. Nordic Holidays, 21. mars 2020 38 evrur 3. Aha. is, 23. mars 2020 kr. 14.400

4. Kringlan. is, 25. mars 2020 kr. 50.000

Telst brot þetta varða við 248. gr. almennra hegningarlaga nr. 19/1940.

10. Umferðarlagabrot með því að hafa, laugardaginn 10. ágúst 2019, ekið bifreiðinni [...] óhæf til að stjórna henni örugglega vegna áhrifa ávana- og fíkniefna (í blóði mældist amfetamín 335 ng/ml, kókaín 95 ng/ml og metamfetamín 220 ng/ml) austur Ártúnsbrekku að Hálsabraut í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr., allt, sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019. Þá er krafist upptöku á 8,4 gaf amfetamíni, sem lagt var hald á, samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001 með síðari breytingum.“

Ákæruvaldið féll frá 3. ákærulið í ákæru frá 9. júní síðastliðinn og ákæru fyrir nytjastuld í ákærulið 11 í sömu ákæru. Einnig var fallið frá ákæruliðum nr. 5 og 8 í ákæru frá 4. desember síðastliðinn.

Ákærða hefur játað sök samkvæmt ákærunum svo breyttum. Hún samþykkir upptökukröfur. Ákærða krefst vægustu refsingar og að sakarkostnaður, þar með talin málsvarnarlaun verjanda hennar, verði greiddur úr ríkissjóði.

Með játningu ákærðu, sem styðst við gögn málsins, er sannað að hún hafi gerst sek um þau brot sem hún er ákærð fyrir, eins og ákærunum hefur verið breytt. Brot hennar eru rétt færð til refsiákvæða í ákærunum. Það athugast að brot ákærðu samkvæmt 5. ákærulið í fyrstu ákæru varð arvið 244. gr. almennra hegningarlaga. Brot ákærðu samkvæmt 3. og 4. ákærulið síðustu ákærunnar er hylming sem varðar við 1. mgr. 254. gr. almennra hegningarlaga.

Ákærða er fædd í janúar 1992. Samkvæmt sakavottorði hefur hún ekki sætt refsingu áður.

Refsing ákærðu verður ákveðin samkvæmt 77. gr. almennra hegningarlaga og er hún hæfilega ákveðin átta mánaða fangelsi að frádreginni gæsluvarðhaldsvist eins og í dómsorði greinir. Þá verður ákærða svipt ökurétti í fimm ár frá birtingu dómsins að telja. Einnig verða fíkniefni gerð upptæk eins og krafist er og nánar greinir í dómsorði.

Loks verður ákærða dæmd til að greiða sakarkostnað eins og í dómsorði segir og málsvarnarlaun verjanda síns sem ákveðin eru með virðisaukaskatti í dómsorði.

A-kk-nf Í-kk-nf héraðsdómari kveður upp dóminn.

D Ó M S O R Ð:

Ákærða, S-kvk-nf G-kvk-nf, sæti fangelsi í átta mánuði, en til frádráttar skal koma gæsluvarðhaldsvist hennar frá 16. október 2020.

Ákærða er svipt ökurétti í fimm ár frá birtingu dómsins að telja.

Upptæk skulu vera 9,06 gaf amfetamíni.

Ákærða greiði 2.721.831 krónu í sakarkostnað og málsvarnarlaun skipaðs verjanda síns, S-kk-ef K-kk-ef K-kk-ef lögmanns, 1.617.270 krónur.